 **Bonyhád Város Önkormányzata**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

Bonyhád Város Képviselő - testületének 2016. évi június 30. napján

16 órakor tartandó

rendes testületi ülésére

|  |  |
| --- | --- |
| Tárgy: | Hulladékgazdálkodási szerződés módosítása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Puskásné dr. Szeghy Petra jegyző |
| Előterjesztés száma: | 94. sz. |
| Mellékletek száma | 1 db |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A hulladékról szóló 2012. évi CLXXXV. törvény 92/B. § (2) bekezdése szerint „az önkormányzatok 2016. június 30-ig módosítják a közszolgáltatási szerződéseiket oly módon, hogy azokból törlésre kerül a közszolgáltatási díjbeszedés és a kintlévőség-kezelés, valamint rögzítésre kerül, hogy a közszolgáltató részére a Koordináló szerv a közszolgáltatási szerződésben rögzített feladataiért szolgáltatási díjat fizet.”

A közszolgáltatási szerződés átfogó felülvizsgálata is megtörtént egyúttal, tekintettel a jogszabályi előírásokra és a 2016. április 1-jétől hatályba lépő változásokra.

Kérem a Tisztelt Képviselő-testületet, hogy a mellékelt egységes szerkezetű közszolgáltatási szerződést jóváhagyni szíveskedjen.

**Határozati javaslat:**

Bonyhád Város Önkormányzatának Képviselő-testülete a hulladékról szóló 2012. évi CLXXXV. törvény 92/B. § (2) bekezdésében meghatározottakra tekintettel a Bonycom Bonyhádi Közüzemi Nonprofit Korlátolt Felelősségű Társasággal Bonyhádon, 2013. december 30–án kötött szerződés – a határozat 1. melléklete szerinti tartalommal – módosítást – egységes szerkezetbe foglalva – jóváhagyják.

A szerződés aláírására felhatalmazzák a polgármestert, míg annak ellenjegyzésére a jegyzőt.

Határidő: 2016.06.30. – a szerződés aláírására

Felelős: Filóné Ferencz Ibolya, dr. Puskásné dr. Szeghy Petra – a szerződés aláírásáért

Végrehajtásért felelős: Pintérné Dávid Edit

Bonyhád, 2016. június 15.

Dr. Puskásné Dr. Szeghy Petra

jegyző